Ήβγα που ΄βγα - Βικιπαίδεια

# Ήβγα που ΄βγα

### Από τη Βικιπαίδεια, την ελεύθερη εγκυκλοπαίδεια

Η λαϊκή έκφραση που συνηθίζεται να λέγεται «ήβγα πού ΄βγα» ή «βγήκα που βγήκα,» μάλλον προέρχεται από τη Χίο.

Λέγεται ότι κάποτε ένας Χιώτης ακτήμονας κάποια μέρα έχασε το άλογό του. Τότε έδωσε εντολή σ΄ όλους που είχε στη «δούλεψή του» εργάτες και υπηρέτες να βγουν και να ψάξουν να βρουν το άλογό του. Αφού λοιπόν βγήκαν όλοι είδε και ένα υπηρέτη που, ή κοιμόταν προηγουμένως, και δεν είχε πάρει είδηση τι γινόταν, ή επίτηδες είχε μείνει από βαριεστιμάρα.
-Εσύ γιατί δεν έφυγες να βρεις τ΄ άλογό μου, τον ρωτά
-Να ΄βγω αφέντημ, να ΄βγω, αποκρίνεται ο υπηρέτης και άρχιζε να τρέχει.
Μόλις όμως ο υπηρέτης αυτός βγήκε από το κτήμα συνάντησε τους άλλους που γύρναγαν με το άλογο, οπότε και του λένε: Που πάς; Γύρνα πίσω, το βρήκαμε το άλογο. Κι εκείνος τους αποκρίθηκε:
«Εγώ, ήβγα που ΄βγα, θα …ψάξω!»

Έτσι έμεινε παροιμιώδης η φράση όχι μόνο για τους Χιώτες αλλά περνώντας σε όλη την επικράτεια να λέγεται στις περιπτώσεις προσμονής ευκαιρίας εξόδου ή διακοπής εργασίας. Περίπου με αυτή είναι και η λαϊκή έκφραση «Βρήκες την ευκαιρία!».

Ανακτήθηκε από "http://el.wikipedia.org../../../%CE%AE/%CE%B2/%CE%B3/%CE%89%CE%B2%CE%B3%CE%B1_%CF%80%CE%BF%CF%85_%CE%84%CE%B2%CE%B3%CE%B1.html"

Κατηγορίες: Λαογραφία | Εκφράσεις

##### Views

- Άρθρο
- Συζήτηση
- Τελευταία έκδοση

##### Αναζήτηση